b'\n_START_ARTICLE_\nValent\xc3\xad Moya\n_START_SECTION_\nActivitat professional\n_START_PARAGRAPH_\nVa comen\xc3\xa7ar a agafar la guitarra per influ\xc3\xa8ncia del seu germ\xc3\xa0 gran. La passi\xc3\xb3 del seu germ\xc3\xa0 per la m\xc3\xbasica va ser molt important en la seva formaci\xc3\xb3 autodidacta. Als inicis seguia les petjades de sonoritats m\xc3\xa9s pr\xc3\xb2pies del Rock, Pop i Heavy per\xc3\xb2 a mesura que passava el temps anava descobrint altres m\xc3\xbasiques com ara el jazz, el blues o el Funk. Enregistra la seva primera maqueta a l\'any 1993 amb un grup sorgit de l\'institut (Paramoya) amb els que de manera preco\xc3\xa7 van fer molts concerts arreu del pa\xc3\xads. Tamb\xc3\xa9 van participar en la primera mostra de PopRock Catal\xc3\xa0 (Concurs de bandes) presentant temes propis i de m\xc3\xa9s de 250 bandes van quedar 4rs, justament per sota d\'un grup que anys despr\xc3\xa9s es consolidarien dins el panorama musical catal\xc3\xa0, Els Gossos._NEWLINE_L\'any 1996 inicia el programa d\'estudis a l\'Aula de m\xc3\xbasica moderna i jazz del Conservatori del Liceu que esdevindr\xc3\xa0 juntament amb tot l\'ho apr\xc3\xa8s fins al moment una base molt s\xc3\xb2lida tant de coneixements com d\'experi\xc3\xa8ncies que fomentarien encara m\xc3\xa9s la seva motivaci\xc3\xb3 i la seva passi\xc3\xb3. Dins d\'aquesta \xc3\xa8poca \xc3\xa9s quan descobreix a Django Reinhardt gr\xc3\xa0cies a un company d\'una de les classes de teoria qui li va posar un cassette del mateix. Poc despr\xc3\xa9s troba afiniitat amb el guitarrista i company de l\'Aula Albert Bello amb qui comencen un projecte musical dedicat al jazz manouche i completant la formaci\xc3\xb3 amb el contrabaixista Oriol Gonz\xc3\xa0lez (Les Deux Guitares Trio) amb qui van enregistrar dues maquetes, tres discos i un DVD, a part de convertir-se en una de les formacions referents de l\'estil a Catalunya entre aprox 2001 i 2010._NEWLINE_L\'any 1997 comen\xc3\xa7a la seva tasca com a professor de guitarra a l\'acad\xc3\xa8mia Melodia de Barcelona arribant a tenir prop de 40 alumnes setmanals en classes individuals. Encara en l\'actualitat hi mant\xc3\xa9 un mat\xc3\xad de classes particulars._NEWLINE_En 2005 entra a l\'ESMUC aconseguint guanyar dues places en la mateixa convocat\xc3\xb2ria de la prova d\'acc\xc3\xa9s (guitarra el\xc3\xa8ctrica i guitarra ac\xc3\xbastica), escollint finalment guitarra el\xc3\xa8ctrica. En llicenciar-se a l\'ESMUC (2010) decideix continuar la seva formaci\xc3\xb3 aprofundint m\xc3\xa9s en la pedagogia i \xc3\xa9s acceptat per fer el M\xc3\xa0ster Oficial en Musicologia i Educaci\xc3\xb3 musical per la UAB. En acabar decideix iniciar un doctorat en did\xc3\xa0ctiques espec\xc3\xadfiques per la UDL que un any despr\xc3\xa9s ha d\'interrompre per aprofitar una convocat\xc3\xb2ria en l\'especialitat de m\xc3\xbasica del M\xc3\xa0ster de Formaci\xc3\xb3 del Professorat per la UB. _NEWLINE_L\'any 2008 (i actual) entra a formar part del plantell docent de l\'Escola Municipal de M\xc3\xbasica Centre de Les Arts d\'Hospitalet (EMMCA) com a professor de guitarra jazz manouche, Pop Rock, Big Band, combos i formaci\xc3\xb3 musical complement\xc3\xa0ria i avan\xc3\xa7ada. En 2019 inicia un projecte vinculat a l\'EMMCA d\'inserci\xc3\xb3 de la gent gran als ensenyaments musicals de l\'escola anomenat Projecte MUSA, amb for\xc3\xa7a \xc3\xa8xit i gran participaci\xc3\xb3._NEWLINE_L\'any 2010-2011 crea el seu propi projecte (Valent\xc3\xad Moya Trio) amb Oriol Gonz\xc3\xa0lez al contrabaix i en Graci Pedro a la guitarra r\xc3\xadtmica qui dos anys despr\xc3\xa9s deixa la formaci\xc3\xb3 i entra en el seu lloc en Marc Cuevas al contrabaix passant a ser l\'Oriol el guitarrista r\xc3\xadtmic. VM Trio compta amb 4 treballs discogr\xc3\xa0fics en la seva traject\xc3\xb2ria, un programa en fusi\xc3\xb3 i swing a l\'estudi de TV3, participacions en discos homenatges internacionals a Django Reinhardt i molt\xc3\xadssimes actuacions en festivals, cicles, clubs i sales tant del nostre pa\xc3\xads com de fora (Caixa f\xc3\xb2rum, Festival Racou jazz manouche (Fran\xc3\xa7a), Black music festival, Cicle musicals a Montjuic, etc..)._NEWLINE_Paral\xc2\xb7lelament crea juntament amb l\'harmonicista Joan Pau Cumellas un nou i innovador projecte al voltant del jazz manouche per\xc3\xb2 amb una visi\xc3\xb3 mai vista fins al moment. Com a resultat tindrien una formaci\xc3\xb3 estable amb un primer treball discogr\xc3\xa0fic (Valent\xc3\xad Moya & Joan Pau Cumellas "Quartet", Coincidences) que han presentat en la majoria de sales i cicles de Catalunya i festivals d\'arreu com ara Andorra, Pol\xc3\xb2nia._NEWLINE_En 2017 rep un enc\xc3\xa0rrec de gran responsabilitat. Enregistrar un disc amb composicions de Thelonious Monk amb clau de jazz manouche. L\'enc\xc3\xa0rrec, a trav\xc3\xa9s d\'un amic de Girona, surt de la discogr\xc3\xa0fica Belga Hans Kusters Music (HKM). Aquest treball de gran envergadura va resoldre en un disc de 10 talls (8 arranjaments de composicions de Monk i 2 composicions pr\xc3\xb2pies) i a part d\'obtenir un premi al millor treball discogr\xc3\xa0fic 2017 ha tingut diferents ressenyes i cr\xc3\xadtiques positives en (Enderrock, La Vanguardia, Revista masjazz, 440, JazzButllet\xc3\xad amjm, etc.). En aquest disc que es diu Valent\xc3\xad Moya Meets Monk (Jazz Manouche Connection) hi participen m\xc3\xbasics com ara Pablo Selnik (flauta), Edurne Arizu (acordi\xc3\xb3), Gemma Abri\xc3\xa9 (veu), Marco Mezquida (piano), Pau Romero (enginyer de so), Oriol Gonz\xc3\xa0lez (contrabaix) i Thelonious Sphere Monk , fill de Thelonious Monk, a la bateria. Comencen a presentar el disc en novembre de 2018 passant pel festival Django L\'H 2018, La Nova Jazz Cava de Terrassa, Vermut Jazz 2019 (L\'Auditori), Cicle nits per Django (Pipa Club), el Siglo (Sant Cugat), La Vicentina de Jazz, etc._NEWLINE_En 2020 crea la formaci\xc3\xb3 "Le Quintette" amb Oriol Sa\xc3\xb1a al viol\xc3\xad volent retre homenatge a la formaci\xc3\xb3 \xe2\x80\x9cLe Quintette du Hot Club de France\xe2\x80\x9d liderada per Django Reinhardt i St\xc3\xa9phane Grappelli._NEWLINE_A part tamb\xc3\xa9 forma part d\'altres formacions com ara: Banda Ancha (Banda de jazz fusi\xc3\xb3 Barcelonina), Swing 42 en la que aconsegueixen una combinaci\xc3\xb3 nova entre el Bluegrass i el JazzManouche (D\xc3\xa9boucher, 2012), La Pompe Ignition Project (amb Biel Ballester i Ivan Kovacevic), Valent\xc3\xad Moya i Walter Coronda, Rafa Pons, etc._NEWLINE_Tamb\xc3\xa9 hi ha col\xc2\xb7laborat com a m\xc3\xbasic de sessi\xc3\xb3 per diferents formacions, estudis i artistes com ara Zulu 9.30, Xavier de la Iglesia, Rafa Pons, Mauricio Villavecchia, Blind Records, etc. i col\xc2\xb7laborat amb Gustav Lundgren, Jon Larsen, Greg Zlap, Llu\xc3\xads Gomez, Oriol Sa\xc3\xb1a, Hernan Senra (Chino), Shine i Quico P\xc3\xad de la Serra entre d\'altres._NEWLINE_En 2019 activa una idea in\xc3\xa8dita i produeix juntament amb Jon Larsen i el segell Hot Club Records el disc Hot Club Of Catalunya, disc triple que per primera vegada reuneix a totes les formacions de jazz manouche actuals en actiu del nostre pa\xc3\xads, fent recordatori tamb\xc3\xa9 a la figura de Marcelo Mate.'